GiliGold/VAD_KnessetCorpus huggingface dataset:
יוסי נוי: נתונים אני מניח שנתחיל לדעת לגבי "פיקים" צפויים - ואני לא נכנס לביקור האפיפיור, זה פרוייקט לאומי.
עוזי לנדאו: מי צריך להיכנס לפרוייקט ביקור האפיפיור?
יוסי נוי: השר חיים רמון מונה על-ידי ראש הממשלה לתאם את כל נושא ביקור האפיפיור ברמה הלאומית.
עוזי לנדאו: עם מי הוא בוודאי ידבר כדי שיעסוק בנושא התיירות?
יוסי נוי: הוא ידבר עם מי שמתעסק עם זה בשוטף, אני מניח עם מינהלת 2000, עם נציגי משרד התחבורה.
עוזי לנדאו: ואדוני, אני מבין, מנכ"ל מינהלת 2000, ולכן אני מבקש ממך לדעת.
עוזי לנדאו: כאשר מדובר למשל בכל מה שקשור במופע התיירים, אתה אינך יכול לבוא ולומר: אנחנו נצטרך להיות קרובים יותר לזמן כדי לדעת מה עומס התיירים דווקא בפרק זמן זה.
עוזי לנדאו: אתה צריך לבצע הערכות ולומר למה צריך להתארגן.
יוסי נוי: ברגע שאני אדע את ההערכות, היות שאתה לא יכול להיערך פחות משלושה חודשים...
עוזי לנדאו: אדוני, אתה צריך להעריך את הדברים האלה, לא מישהו אחר.
יוסי נוי: אנחנו בחודש דצמבר נדע יותר קרוב לאמת מבחינת הנתונים מתי התאריכים האלה אמורים להתרחש, ואני שוב לא נכנס לנושא ביקור האפיפיור כי בנושא הזה עדיין לא הוחל לטפל.
יוסי נוי: עדיין לא ידוע אם האפיפיור יגיע.
עוזי לנדאו: אני חייב לומר: אני לא מקבל את התשובה הזאת בכלל.
עוזי לנדאו: אתה יכולת לומר לי מראש: יכול להיות שהאפיפיור לא יגיע, יומיים לפני שהוא יגיע, נדע אם הוא מגיע, ואז נתחיל להתארגן.
עוזי לנדאו: אם סביר שהאפיפיור יגיע, צריך להתארגן לקראת הביקור הזה, ואם סביר שהאפיפיור יגיע, צריך להעריך מה יהיה זרם התיירים סמוך לביקור הזה ולראות אם מדינת ישראל מוכנה, משום שאם היא לא תהיה מוכנה.
יוסי נוי: אנחנו מבינים את המשמעויות אם לא נהיה מוכנים.
עוזי לנדאו: ולכן אני מבקש ממך לדעת מהן ההערכות לגבי הנושא הזה.
עוזי לנדאו: אתה יכול לומר לי שאין לך הערכות, אבל זה לא דבר שאתה יכול לפטור אותי בכך שאין הערכות.
עוזי לנדאו: זה לא הולך כך.
יוסי נוי: אני יכול להגיד לך את האמת לאשורה.
יוסי נוי: אני לא מעורב כרגע, כממלא מקום מנכ"ל מינהלת 2000, בביקור האפיפיור.
יוסי נוי: עדיין לא החלה לנוע עבודת מטה בנושא.
יוסי נוי: אני מניח שזה יחל לקראת סוף חודש נובמבר, תחילת דצמבר, ואני אהיה שותף לצוות שיקים השר חיים רמון כדי לטפל בעניין.
עוזי לנדאו: נדמה לי שאחת הישיבות הקרובות של הוועדה תהיה כדי לברר זאת.
עוזי לנדאו: אדוני המבקר, אני מניח שגם בנושא הזה אדוני עוסק בחוות הדעת שלו בדוח המיוחד, אבל יש לפנינו כאן נושא מרכזי שאנחנו שומעים שמדינת ישראל כלל לא התחילה להתארגן כלפיו, ולכן אני חושב שאכן טוב נעשה אם אנחנו נתכנס ונשמע מה מתכוונים לעשות.
יוסי נוי: אני רוצה לציין שביקור האפיפיור המתוכנן הוא באיזור ה- 22 במרץ.
עוזי לנדאו: כבר לא נשאר הרבה זמן כדי להכין את הדבר הזה.
יוסי נוי: נכון מאד.
עוזי לנדאו: מר נוי, עוד הערה אחרונה לפני שאנחנו עוברים לנתב"ג?
עוזי לנדאו: אלה הדברים, תודה רבה.
עוזי לנדאו: אדוני מנכ"ל משרד התחבורה, מנהלי נתב"ג ומנהל רשות שדות התעופה.
עוזי לנדאו: יושב כאן מר סחיש - סמנכ"ל לתפעול של רשות הנמלים, ומנהל רשות שדות התעופה.
עוזי לנדאו: אני מתחיל דווקא עם שער הכניסה.
עוזי לנדאו: כפי שנכנסים לשדה התעופה, זה כרטיס הביקור של מדינת ישראל, ואתה שומע היום ביקורות קשות למדי - לא שבוע, לא שבועיים, אלא חודשים ארוכים.
עוזי לנדאו: הזדמן לי להיות בנמל לפני כשבועיים וחצי.
עוזי לנדאו: קשה לקבל, קשה להסביר את התמונה שרואים במקום.
עוזי לנדאו: כשאני באתי למקום, היו כל הדלפקים מלאים, כלומר מאויישים, ולמרות זאת התורים היו גדולים.
עוזי לנדאו: התור הצדדי שעמד ליד המכשירים האוטומטיים, שעל פיהם אתה מכניס את הכרטיס ואמורים לתת לך שירות טוב יותר, מקרטע.
עוזי לנדאו: מדי פעם האחראי צריך לבוא ולראות שיש תקלה מסויימת שיצטרכו לטפל בה, אבל קיבלתי מספר פניות מאנשים שהתלוננו על כך שהגיעו למשל בשעה 4:00 לפנות בוקר והשתחררו מהשדה אחרי 6:30 משום שרק חלק מן העמדות היו מאויישות.
עוזי לנדאו: אף שמדובר כרגע באוקטובר-נובמבר, אני מעריך שככל שנתקדם לתוך השנה, בוודאי כאשר ידובר בביקור האפיפיור, העומסים יהיו הרבה יותר כבדים.
עוזי לנדאו: אני מתחיל מהנושא של נוסעים נכנסים.
עוזי לנדאו: איך הנושא הזה מטופל?
עוזי לנדאו: שנית, כנגזר מזה, מיד אחרי זה נבקש לדעת כמובן מהם הדברים הנוספים שקשורים בהתארגנות הרשות לטיפול בזרם הנוסעים הגדול הזה, בוויסות שלו, בין בכל מה שקשור בניקיון של המסוף, בין כל מה שקשור במיוחד בשירותים של המסוף, בנוסעים היוצאים - לא רק בנכנסים - הבמה שלך, מר קוסטליץ, בבקשה.
אבי קוסטליץ: בוקר טוב, תודה רבה.
אבי קוסטליץ: אני, ברשותך אדוני היושב-ראש, אגע בנקודה הראשונה שבה פתחת דווקא בחלק השני והעיקרי של הדברים שלי כי אני רוצה דווקא בנקודה זו להרחיב.
אבי קוסטליץ: אני רוצה לפתוח ולקבוע שבכל מה שנוגע לרשות שדות התעופה, לאחריות שלה ולסמכות שלה - ואני מדגיש את המלים הללו - כי אדוני היושב-ראש נתן דוגמה במקומות שאני אגע בהם אחר כך שלרשות אין את האחריות ולא את הסמכות, והבעיות נפתרות.
אבי קוסטליץ: לא שאני מכחד ואומר שאין בעיה - בהחלט בקטע זה יש בעיה, אני אדבר על כך בהמשך - אבל אני רוצה לחזור ולומר שבכל מה שנוגע לרשות שדות התעופה, באחריות ובסמכות שלה, אנחנו החילונו בהיערכות לתיירות 2000 כבר לפני שנתיים.
אבי קוסטליץ: אני לא אומר דברים חדשים אם אני אדגיש רק לשם דוגמה שלבנות רחבות חניה למטוסים איננו דבר שנעשה מהיום למחר, והעובדה שאנחנו חילקנו בהערכת המצב שלנו כבר לפני שנתיים - ואגב, על הכל דיווחנו בוועדת השרים לתיירות 2000, בראשותו של השר קצב בממשלה הקודמת - ופילחנו את הבעיות שלנו לשלושה תחומים: האחד הוא תשתיות, השני תעבורה, לרבות תעבורה אוירית, והשלישי תהליכים.
אבי קוסטליץ: תהליכים זה מה שאדוני התייחס אליו, או חלק מזה - אותם תהליכים שהם בכניסה וביציאה, ואני אגע בתהליכים הללו בהרחבה.
עוזי לנדאו: גם תשתיות.
אבי קוסטליץ: אני אגע בתשתיות בתחילה, זה מה שביקשתי, ברשותך, להתחיל.
אבי קוסטליץ: בתחום התשתיות, הבעיה הקריטית בנמל תעופה בראש ובראשונה אלה מקומות חניה למטוסים.
אבי קוסטליץ: אם אין רחבות חניה למטוסים, מטוסים לא יגיעו לארץ, גם אם תהיינה תחזיות.
אבי קוסטליץ: אני רוצה לומר כאן בצורה הכי ברורה: אני קיבלתי החלטות להשקיע כספים - ההנהלה, בגיבוי המועצה - ולקח לנו לא קל מול משרדי הממשלה להשקיע כספים, גם כשהתחזיות של התיירות דיברו על מספרים יותר נמוכים, ובחלק מהמקרים באו בטענות גם אליי שחלק מהכספים הם השקעה אבודה, ולמרות הכל אנחנו בונים את הטרמינל הזמני, שהתחלנו כבר לבנות אותו לפני מספר שבועות.
אבי קוסטליץ: מה עשינו בהשקעות?
אבי קוסטליץ: - קודם כל, הוספנו שבע רחבות חניה שכבר מוכנות מהקיץ האחרון.
עוזי לנדאו: מר קוסטליץ, תסלח לי שאני קצת אהיה לא מנומס הבוקר.
עוזי לנדאו: חשוב לי דווקא להתמקד...
אבי קוסטליץ: במה שאין.
עוזי לנדאו: במה שאין, הפערים שישנם.
אבי קוסטליץ: אני אגיע לזה.
אבי קוסטליץ: אני רק רוצה לומר שלושה משפטים, תרשה לי.
אבי קוסטליץ: בתחום התשתיות או הקיבולות, אנחנו הוספנו שבע רחבות חניה ועוד שבע יתווספו עד הקיץ הקרוב, לאמור נגיע לקרוב ל- 50 רחבות חניה, שזה גידול של כ- 40% ממה שנעשה היום, עם הסכם עם חיל האויר - אני לא נכנס לפרטים, כל הדברים האלה נערכו ותוכננו בזמן והם מוכנים.
אבי קוסטליץ: הדבר השני הוא התעבורה בכלל.
אבי קוסטליץ: התעבורה נחלקת למערך היבשתי ולמערך האוירי.
אבי קוסטליץ: במערך היבשתי, בעידודנו - אני מוכרח לומר: מעצ משלימה כרגע נתיב יציאה מהיר מנתב"ג לירושלים, רואה אותו כל מי שעובר על כביש מס' 1.
אהרון איינשטיין: יסתיים בתחילת ינואר.
אבי קוסטליץ: הדבר השני הוא התעבורה האוירית.
אבי קוסטליץ: אני לא רוצה להרחיב ולנתח את הפרובלמטיקה של התעבורה האוירית, אבל בהגדרה, הכניסה והיציאה - רוב הכניסות והיציאות האויריות למדינת-ישראל הן ב- CONFLICT OF TRAFFIC, ולכן צריך למצוא פתרון לגישה חד-סטרית.
אבי קוסטליץ: יש לנו בענין הזה משא ומתן מאד מתקדם עם חיל האויר, בתיאום עם שר התחבורה ועם משרד התחבורה.
אבי קוסטליץ: אני מקווה שהבעיה הזאת תמצא את פתרונה ותאפשר קליטת התנועה האוירית במרחב האוירי, שהיא גם בעיה בטיחותית וגם בעיה של קיבולת.
עוזי לנדאו: אתם גם מתאמים דברים כאלה עם המשרד לאיכות הסביבה, עם משרד הפנים?
אבי קוסטליץ: בסופו של דבר, גם עם המשרד לאיכות הסביבה, כי יש לנו הגבלה של המראות לילה כידוע מהשנה שעברה, שגם היא יוצרת לנו צוואר בקבוק ושנצטרך להתייחס אליה - והעלינו את זה כבר בפני שר התחבורה שמוביל את המהלכים הללו - כדי לנסות ולשחרר את הפקק הזה שיוצר עומס על רחבות החניה, כי ברגע שמטוסים חונים ואינם יכולים להמריא, איננו יכולים לקבל מטוסים נוספים שמגיעים לארץ.
אבי קוסטליץ: אבל, בסופו של דבר זה גם מגיע למשרד לאיכות הסביבה.
אבי קוסטליץ: הבעיה הראשונה היא משרד הבטחון, עם חיל האויר.
עוזי לנדאו: צוואר הבקבוק בצד האוירי זה מספר רחבות החניה שיש לכם?
אבי קוסטליץ: מספר רחבות חניה וקיבולת של תנועה אוירית שיכולה להגיע על פני שעות - היום יש לנו 21 שעות.
אבי קוסטליץ: צריך לדעת שברחבת חניה אחת אפשר לשנע מטוסים בסדר גודל של שבע טיסות.
אבי קוסטליץ: שבעה מטוסים יכולים להחליף, כשאחד נוחת, מוריד נוסעים, מעלה נוסעים, וממריא חזרה.
אבי קוסטליץ: כשיש לנו את הצמצום ברחבות חניה - ושעות הלילה כמובן מחנות את כולם על הקרקע כי מותרות רק נחיתות ולא מותרות המראות - יש לנו בעיה שנוצרת ותיווצר בעיקר בקיץ הבא.
אבי קוסטליץ: התרענו על כך, נעשית כרגע עבודת מטה במשרד התחבורה.
אבי קוסטליץ: מנכ"ל משרד התחבורה כבר שמע על הדברים האלה והוועדה תתכנס.
אבי קוסטליץ: אני מקווה שנמצא לזה פתרון.
עוזי לנדאו: שאלנו קודם לגבי עומסים בפרקי זמן מסויימים.
אבי קוסטליץ: אני מדבר על פרקי הזמן.
אבי קוסטליץ: אני יכול לתת לך תשובה ישירה לשאלה הזאת מאינדיקציה שיש ברשותי - היא איננה אינדיקציה מדעית או מחקרית - פגשתי את סמנכ"ל "אופרה רומנה", שהיא חברת הנסיעות של הוותיקן, שהם מביאים הרבה מאד תיירים בתקופה הזו.
אבי קוסטליץ: הוא אמר לנו - אלה דברים שהוא אמר נכון לעכשיו - שצפוי "פיק" של 12 אלף, 15 אלף תיירים בסביבות חג הבשורה, או 24-25 במרץ, וה"פיק" הנוסף צפוי בקיץ הבא, בחודשים יולי-אוגוסט-ספטמבר, וזו בעיה מאד משמעותית מבחינת הקיץ, כי כידוע הישראלים שהם היום כ- 63% מקהל הנוסעים, בעיקרם נוסעים בתקופות הקיץ.
אבי קוסטליץ: אני אפתח סוגריים ואומר: בחודש אוגוסט בלבד, נמל התעופה בן-גוריון העביר כמיליון, מאתיים אלף נוסעים.
עוזי לנדאו: בחודש אחד.
ישראל בן-חיים: בהצלחה.
אבי קוסטליץ: בחודש אחד.
אבי קוסטליץ: אנחנו בחודש נובמבר, אני יכול להעריך שבנובמבר יעברו 650 אלף נוסעים, מחצית מהכמות הזאת, ולמרות הכל יש הביקורת שאתה ציטטת אותה, ואני לא אכחד.
אבי קוסטליץ: אני ארחיב בה, כי נוצרה איזושהי בעיית ביקורת בתהליכים.
אבי קוסטליץ: מה שאני רוצה לומר שמבחינת התשתיות, יש תשתיות על הקרקע ויש מבחינתנו, כתעופה, גם תשתיות באויר.
אבי קוסטליץ: מרווחים צריכים להיות בין מטוסים, מרווחי בטיחות.
אבי קוסטליץ: אתה לא יכול להכניס כמות גדולה של מטוסים בכניסה וביציאה, כשהם כולם באופן עקרוני, רובם, מערבה.
עוזי לנדאו: הצלחתם להפריד את התנועה.
אבי קוסטליץ: כדי להגיע להפרדה אנחנו צריכים להגיע לכתב הסכמה עם חיל האויר, עם משרד הבטחון, שחלק מהתנועה - לפחות זו היתה בקשתנו בשנת 2000, לפי הערכתי זה יגלוש גם עד 2001, עד הפסחא של 2001, התיירות הזו - תיכנס מצד אחד ותצא ממקום אחר.
אבי קוסטליץ: במלים אחרות, תהיה תנועה חד-סטרית.
עוזי לנדאו: השר רמון צריך לטפל גם בתיאום הזה?
אבי קוסטליץ: לא, זה שר התחבורה.
אבי קוסטליץ: אני לא יודע על השר רמון, אני יודע לומר על שר התחבורה, שבפניו מונחת הבעיה.
אבי קוסטליץ: הוא יטפל, הוא לוקח על עצמו את הטיפול הזה מול משרד הבטחון, מול חיל האויר.
אבי קוסטליץ: בינתיים, בדרגים המקצועיים אנחנו מתקרבים לכלל הסכמה.
עוזי לנדאו: אני אומר לך ממה אני חושש.
עוזי לנדאו: שר הבטחון וראש הממשלה אדם אחד הם, ויש לראש הממשלה מספיק דברים על הראש חוץ מאשר לטפל בנושא הזה של שנת 2000, עם כל החשיבות של הענין.
אבי קוסטליץ: זה ייגמר בדרגי הביצוע.
אבי קוסטליץ: אם זה לא ייגמר...
עוזי לנדאו: החשש שלי שאם זה לא נגמר עד עכשיו.
אבי קוסטליץ: זה יגיע להכרעת שרים, אדוני היושב-ראש.
עוזי לנדאו: מי השרים שצריכים להכריע בכך?
אבי קוסטליץ: שר התחבורה ושר הבטחון.
אבי קוסטליץ: אני, כדרג מקצועי, מעלה את הבעיה.
אבי קוסטליץ: כבר הנחנו אותה גם למינהל תעופה אזרחי ולשר התחבורה, ואני מניח שיימצא פתרון בזמן קרוב.
עוזי לנדאו: מתי אתה מעריך הפתרון הזה יימצא?
ישראל בן-חיים: אנחנו צריכים את זה לפני הקיץ.
עוזי לנדאו: הפתרון הזה צריך לקבל את האישור - לפחות הזמני, או את ההסכמה של התושבים שגרים.
עוזי לנדאו: אני מניח שגם מדובר בשינוי של משטר טיסות.
אבי קוסטליץ: בהחלט נכון, בחלוקת רעש אחרת.
עוזי לנדאו: נדמה לי שזה גם מעוגן בחקיקה או בהוראה של הוועדה הארצית לתכנון ולבניה.
אבי קוסטליץ: זה נכון, אדוני היושב-ראש.
אבי קוסטליץ: זה מופיע בתכנית המיתאר הארצית - חלוקת הרעש - וזה בתכנית המאושרת, והיא בין כך ובין כך צריכה להתבצע על-ידינו.
אבי קוסטליץ: מה שאנחנו מבקשים בעניין הזה, עוד בטרם הארכנו את המסלול - זו הרי פונקציה גם של הארכת מסלול 0321.
עוזי לנדאו: זה צפון דרום - לתעשיה האוירית.
אבי קוסטליץ: צפון דרום פחות או יותר, שמקביל באופן עקרוני לתעשיה האוירית ולבסיס חיל האויר.
אבי קוסטליץ: זה קשור בהארכה.
עוזי לנדאו: ואז הכניסה, לפי הערכתכם, תהיה מצפון דרך נתניה ואז דרומה לכיוון השדה הזה, וההמראה תהיה דרך המסלול השקט?
אבי קוסטליץ: לפי הערכתנו, אכן כן.
ישראל בן-חיים: בשעות השיא.
אבי קוסטליץ: אני מעריך, בתשובה לשאלתך, שאם בתוך שלושה חודשים - נאמר עד פבוראר-מרץ - לא נקבל או לא נגיע להחלטות בענין הזה, כי הבעיה העיקרית שלנו תיווצר בחודשי הקיץ - נאמר מיוני.
אבי קוסטליץ: ..
עוזי לנדאו: מר קוסטליץ, פברואר-מרץ יהיה מאוחר מדי, כשאתה צריך להגיע לוועדה הארצית לתכנון ולבניה לגבי הסכמת תושבים.
אבי קוסטליץ: לא צריך להגיע, זה מאושר.
אבי קוסטליץ: אדוני היושב-ראש, אין לנו בעיה ברמות של הוועדות הסטטוטוריות.
אבי קוסטליץ: הבעיה העיקרית שעומדת והיא לקראת פתרון בדרגים המקצועיים, מול חיל האויר שהוא כידוע הריבון על המרחב האוירי.
עוזי לנדאו: אם תהיה מוכן לרשום לעצמך - ב- 1 בפברואר לשלוח מכתב לוועדה לביקורת המדינה ולומר מה הסטטוס של מערכת ההסכמות בין רשות שדות התעופה לבין חיל האויר.
אבי קוסטליץ: יבוצע.
אבי קוסטליץ: אני רוצה מכאן לעבור לתהליכים, לאותם דברים שאתה נקבת בתחום הכניסה והיציאה, ואנחנו קוראים להם תהליכים.
אבי קוסטליץ: קודם כל אני רוצה לומר באופן מאד ברור.
אבי קוסטליץ: על שלושת הנושאים הללו עבדך הנאמן התריע, יחד עם אנשינו, התריע והופיע בפני הרבה מאד ועדות, ולא רק התריע - גם הצענו הצעות.
אבי קוסטליץ: אני רק רוצה לומר לגבי ההבחנה בין כניסה ליציאה.
אבי קוסטליץ: במדינת ישראל, מאחר שעדיין אין לנו שרוולים - יהיו, אם ירצה השם, בטרמינל הבא - מופע הנוסעים בכניסה הוא מופע בבת-אחת.
אבי קוסטליץ: אני אומר בסוגריים: מבחינת תחנת רשות שדות התעופה, היום שר התחבורה חנך באופן צנוע אוטובוסים חדשים שרכשנו לטובת הסעת הנוסעים מהטרמינל אל המטוס ומהמטוסים אל הטרמינל - מה שנקרא בשטח האוירי - שזו רמת שירות שלא התחלנו בה אתמול.
אבי קוסטליץ: את רכישת האוטובוסים התחלנו כבר לפני שנה וחצי וכיוונו בין הייתר להגיע לשנת 2000.
עוזי לנדאו: אתה מוכן לחזור על מה שכרגע תיארת?
עוזי לנדאו: זה נשמע כמו מהמכונית המגוייסת - זה מהאוטו לעמדה, מהעמדה לאוטו.
אבי קוסטליץ: אדוני, כשנחת במטוס, הגיע לאולם הנכנסים באוטובוס.
עוזי לנדאו: זה תמיד היה.
אבי קוסטליץ: האוטובוסים שלנו הם מאד ישנים, מאד לא תקינים.
אבי קוסטליץ: צריך היה לשדרג אותם ברמת השירות.
אבי קוסטליץ: שידרגנו אותם בשני מובנים.
אבי קוסטליץ: אחד, באיכות האוטובוס, עם יותר דלתות - אני לא רוצה להיכנס לפרטים - והדבר השני בכמות.
אבי קוסטליץ: הגדלנו את הכמות כמעט פי שניים, וזה משמעותי לרמת השירות, כשנוסע יורד ממטוס.
עוזי לנדאו: זה סביר.
עוזי לנדאו: כשיש לך יותר מטוסים, אתה מוכרח יותר אוטובוסים שיפנו.
אבי קוסטליץ: בסדר, אני לא מצר על כך.
אבי קוסטליץ: אני משבח או משתבח בכך, ואני רק אומר שזה לא נקנה אתמול, זה נקנה לפני שנה וחצי ושנתיים.
אבי קוסטליץ: המופע של הנוסעים באולם הנכנסים הוא מופע בערך בו זמנית, בניגוד אגב לתהליך היציאה שמופע הנוסעים, בגלל הבידוק הבטחוני, בגלל ה- CHECK IN וביקורת הדרכונים, הוא יוצר איזושהי מדרגיות והבעיה הקריטית יותר היא כפי שאדוני תיאר בתחום תהליך הכניסה.
עוזי לנדאו: מותר לי טיפה לתקן, ברשותך?
אבי קוסטליץ: בבקשה.
עוזי לנדאו: בעיות המופע, כאשר יש לך ריכוזי יציאות או ריכוזי כניסות, נחיתות של מטוסים, בסיכומו של דבר את צוואר הבקבוק אתה מוצא איפה שהוא.
עוזי לנדאו: באולם נוסעים נכנסים, צוואר הבקבוק הוא קודם כל לפני דלפקי הבידוק.
עוזי לנדאו: באולם נוסעים יוצאים אין לך צווארי בקבוק כל כך גדולים בזמן הבדיקה הבטחונית, אבל אתה צריך רחבות או אולמות הרבה יותר גדולים ליד שערי היציאה, כלומר את אותה בעיה אתה מקבל שם.
ישראל בן-חיים: לכן הוספנו שער יציאה.
עוזי לנדאו: שם פתרתם את זה במידה מסויימת.
אבי קוסטליץ: אני אומר מה אנחנו עושים.
אבי קוסטליץ: אני רוצה לומר אולי באופן כולל - צריך להיות ברור, ואני מניח שאני לא מחדש דבר לאף אחד.
אבי קוסטליץ: הפתרונות שניתנים או התשובות שניתנות על-ידינו לבעיות הן תשובות שהמענה שלהן הוא במצטבר.
אבי קוסטליץ: אין תשובה אחת שבה יכולנו לענות במגבלות הקיימות של ה- CAPACITY - הטרמינל הוא מלפני 50 שנה וכל הזמן נבנו בו טלאים על טלאים - ניסינו, ואנחנו מנסים כל הזמן, לתת תשובות, שכפי שאמר מי שאמר: התשובות הקטנות האלה, אחת לאחת, מצטרפת ובסופו של דבר נותנות איזשהו שיפור.
אבי קוסטליץ: האחריות, מבחינת החוק, על כניסת אנשים למדינת ישראל היא אחריות של משרד הפנים, אחריות הביצוע על-פי החלטת הממשלה, שהיא שרירה וקיימת היום, היא על-ידי משטרת ישראל, שהיא גם זו שמתפעלת ומחזיקה את המחשב שעליו עושים את הבדיקות ועליו מקלידים פרטים מסויימים של הנוסע הנכנס.
אבי קוסטליץ: אני לא רוצה, גם מטעמים של קוצר זמן אולי, להרחיב איזה פרטים מקלידים, זה פחות חשוב, אבל מה שאני רוצה לומר, שבמסגרת הזו יש אחריות חוקית, יש אחריות ביצוע, ומי שמשלם על-פי החלטת הממשלה את הבקרים שיושבים בדלפקים האלה זה רשות שדות התעופה.
אבי קוסטליץ: היה תהליך - אני לא רוצה שוב לדבר על העבר כי ברשותך אני אדבר יותר על העתיד - אבל אני מוכרח במלה לומר משהו על העבר.
עוזי לנדאו: אני מבקש לדבר על העבר כדי להבין מדוע זה לא עבד, כי אותן סיבות יכולות להיות גם כלפי העתיד.
אבי קוסטליץ: היה תהליך של החלטת ממשלה שאמור היה להעביר חזרה את אחריות הביצוע גם של ביקורת הדרכונים בכניסה למשרד הפנים, נעשתה עבודת מטה יחד עם רשות שדות התעופה, והגענו כמעט לכדי חתימה על הסכם.
אבי קוסטליץ: ההסכם אמר שמשרד הפנים יהיה אחראי ורשות שדות התעופה תבצע כקבלן משנה את ביקורת הדרכונים רק בקו הראשון, רק בדלפקים, על בסיס התפיסה גם המשפטית שאין כאן הבדל גדול בין הבקר שיושב בדלפק לבין אותו מכשיר אוטומטי שאתה תיארת, שאנחנו קוראים לו המכשיר הביומטרי - זו איזושהי פעולה טכנית.
אבי קוסטליץ: אם יש בעיה עם נוסע שצריך לסרב את כניסתו או איזושהי פעולה שלטונית אחרת, יש קו שני שהם אנשי משרד הפנים, כיום זה אנשי המשרד לבטחון פנים או אנשי משטרה.
אבי קוסטליץ: התהליך הזה, בסמוך מאד לבחירות - אני אומר זאת בלי קשר לבחירות, אבל מבחינת העיתוי בסביבות אפריל-מאי שנה שעברה - נעצר, והמצב חזר לקדמותו כפי שהוא היום.
אבי קוסטליץ: אלא מה?
אבי קוסטליץ: - ואני לא מבקר כרגע, למרות שהתרענו על כך, גם כתבנו על כך.
אבי קוסטליץ: בתהליך הזה, לקראת העברת האחריות למשרד הפנים, שוטרים התפטרו מהתפקידים שלהם כבקרי גבול, לא גוייסו חדשים, ונוצר פער משמעותי של ירידה בכח האדם.
אבי קוסטליץ: בנוסף, מחשב המשטרה, שיש למשטרה את התכנון שלה על שדרוגו - מה שהם קוראים רשב"ג 2000 - עשינו הערכת מצב יחד עם המשטרה והיה ברור שהתכנית החדשה לא תהיה מוכנה לשנת 2000 ו- 2001.
אבי קוסטליץ: באה המשטרה, בצדק, ואמרה שכדי לשפר את זמן הבדיקה - ומה שאדוני תיאר זה לא חשוב, לפעמים פחות חשוב שישנם כל הבקרים בעמדות, מספיק שלביקורת הקלדה של תייר לוקח ארבע דקות, אני אינני צריך לתאר את המכפלות מה שזה גורם לאנשים שמגיעים במופע הנוסעים, כפי שתיארתי אותו, כי כולם כבר נמצאים.
אבי קוסטליץ: היו"ר עוזי לנדאו: מר קוסטליץ, אתה מתאר לפנינו את היקף הבעיה ואת המורכבות שלה.
אבי קוסטליץ: אבי קוסטליץ: אתה ביקשת לדבר על העבר.
אבי קוסטליץ: היו"ר עוזי לנדאו: כן.
אבי קוסטליץ: האם עכשיו אתה מוכן לדבר על הפתרון שלה?
אבי קוסטליץ: אבי קוסטליץ: אני הרי רציתי לדבר על העתיד, אתה החזרת אותי לעבר, ועכשיו אתה מחזיר אותי לעתיד, אין בעיה.
אבי קוסטליץ: המחשב, ביכולת שלו, יצר בעיה והיא משליכה גם על מה שאתה תיארת כי זה אותו מחשב, מבחינת המכשיר הביומטרי.
אבי קוסטליץ: כשיש תקלה במחשב או כשהוא מאט את עבודתו, גם המכשיר הביומטרי נתקע.
אבי קוסטליץ: היו"ר עוזי לנדאו: אני מוכרח לשאול אותך, מר קוסטליץ.
אבי קוסטליץ: הרי גם על המחשב הזה שלוקח היום ארבע דקות נאמר רק להקלדת אדם, זה לא משהו שהתחילו אותו לפני שבוע-שבועיים, זהו דבר שהתחילו אותו ודאי לפני מספר שנים, וכבר לפני מספר שנים ידעו שזה הולך לקחת ארבע דקות.
אבי קוסטליץ: ארבע דקות זה מספר רע מאד.
אבי קוסטליץ: איך אז קיבלו ארבע דקות?
אבי קוסטליץ: ישראל בן-חיים: עוד באוגוסט, כשעבדנו עם מיליון ומאתיים אלף איש, זה היה זמן טוב.
אבי קוסטליץ: היה משבר.
אבי קוסטליץ: המחשב הזה פשוט הולך ומתיישן.
אבי קוסטליץ: אדוני היושב-ראש, אני מרשה לעצמי גם לדבר בשם ידידיי - אני לא בטוח שאנחנו בקיאים בהיבטים הטכניים של המחשב.
אבי קוסטליץ: הא ראיה שנוצרה בעיה וצריך היה למצוא לה פתרון.
אבי קוסטליץ: פחות התעסקנו באיך לנתח את הבעיה, יותר איך לפתור את הבעיה.
אבי קוסטליץ: התקבלה החלטה שמשדרגים את המחשב.
אבי קוסטליץ: היו"ר עוזי לנדאו: מתי התקבלה ההחלטה לשדרג את המחשב?
אבי קוסטליץ: אבי קוסטליץ: שר התחבורה, לפי דעתי כמעט בהתנדבות, לקח את הנושא הזה על עצמו, תיאם בין כל המשרדים.
אבי קוסטליץ: היו"ר עוזי לנדאו: מר קוסטליץ, מסביב יהום הסער, אך ראשינו לא יישח.
אבי קוסטליץ: כולם מתנדבים.
אבי קוסטליץ: מתי התקבלה החלטה ומתי זה יבוצע?
אבי קוסטליץ: אבי קוסטליץ: ב- 25 באוקטובר, ככל הידוע לי, הוזמן המחשב ונאמר לנו על-ידי המשטרה - אני שוב רוצה לומר: אני מתאר את הדברים האלה, הם לא באחריותי - הבטיחו שתוך 45 יום מיום הזמנת המערכת, המערכת עובדת.
אבי קוסטליץ: זה לנושא המחשב.
אבי קוסטליץ: אני לא רוצה להיכנס כאן לפרטים - גם השר רמון נכנסים לאיזשהן בדיקות של מה שקשור או קרוי שינוי בתהליכי הכניסה.
אבי קוסטליץ: כאן אמר מי שאמר: גם ביציאה, הממשלה קיבלה החלטה לגבי איזשהו שדרוג בתהליך כולו.
אבי קוסטליץ: יש לי יסוד סביר להניח שהדבר הזה יקל לא מבחינת הבטחון, אלא מבחינת התהליך, כי לא תהיה ירידה ברמת הבטחון אלא מבחינת תהליך הזרימה ביוצאים, הוא יהיה יותר מהיר.
אבי קוסטליץ: היו"ר עוזי לנדאו: עדיין יש כאן כמה דברים שאני מבקש עליהם תשובה.
אבי קוסטליץ: ראשית, אני מבין שצווארי הבקבוק במערכת ביקורת הגבולות כפי שהבנתי ממך מורכבים משניים: פעם אחת המחשב ופעם אחת מספר העמדות המאויישות.
אבי קוסטליץ: היה מספר מקרים לא קטן שבהם הגיעו מספר מטוסים, מספר נחיתות, ומספר האנשים שישב בביקורת הגבולות היה פשוט קטן - ארבעה אנשים באותו בוקר שאני מדבר עליו.
אבי קוסטליץ: זו בעיה של מי?
אבי קוסטליץ: זו בעיה של המשטרה או שזו בעיה שלכם?
אבי קוסטליץ: ישראל בן-חיים: זו בעיה שהולכת ונפתרת.
אבי קוסטליץ: אבי קוסטליץ: אני אתן למנהל השדה להרחיב בעניין הזה.
אבי קוסטליץ: אני רק אומר שהבעיה הזאת מתקרבת לפתרונה.
אבי קוסטליץ: המשטרה התחייבה להציב X שוטרים בתאריך מסוים.
אבי קוסטליץ: היא ביצעה את זה, היא עושה מאמץ רב מאד לגייס ולהציב שוטרים בקרי גבול, והתהליך הוא לקראת מצב שבו הדלפקים בשעות השיא כמובן, כאשר צריך, יאויישו.
אבי קוסטליץ: יותר מזה, אנחנו גם הולכים להוסיף דלפקים.
עוזי לנדאו: אם זה לקראת מצב, זה אומר שהם עדיין לא בהכרח מאויישים תמיד בזמני השיא.
עוזי לנדאו: אבי קוסטליץ: תיכף אני אתן למנהל השדה להוסיף.
עוזי לנדאו: אדוני היושב-ראש, אנחנו גם הולכים להוסיף כמות של דלפקים בשינוי תצורה בתוך אולם הנכנסים, כך שיגדילו עד סוף מרץ את כמות הדלפקים בכ- 40%, אבל ישראל, תשלים גם לגבי השוטרים.
עוזי לנדאו: מבקר המדינה אליעזר גולדברג: אולי רק שאלה אחת.
עוזי לנדאו: האם משרד הפנים לא הכין תכנית או עמד להכין תכנית של מערכת ממוחשבת?
עוזי לנדאו: מה קרה עם זה?
עוזי לנדאו: אבי קוסטליץ: אדוני המבקר, כמו שתיארתי קודם, האחריות הכוללת היא כמובן עלינו, אני מצהיר עליה במפורש, אבל באחריות הפרקטית, גם של משרד הפנים או של המשטרה, אנחנו יודעים את הדברים מתוך הימצאותנו בשטח.
עוזי לנדאו: אני לא יודע אם אנחנו יכולים לומר תשובה מדוייקת לשאלת המבקר.
עוזי לנדאו: מבקר המדינה אליעזר גולדברג: שאלה אם הנושא הזה לא נופל בין הכיסאות.
עוזי לנדאו: זאת השאלה.
עוזי לנדאו: אבי קוסטליץ: יש באמת בעיה של פיצול אחרויות בתוך המערכת.
עוזי לנדאו: אדוני המבקר צודק.
עוזי לנדאו: מבקר המדינה אליעזר גולדברג: בדיוק על זה אני מדבר.
עוזי לנדאו: אדוני הציג את הבעיה ואת פתרונה, אבל בדבריו לא שילב את הבעייתיות של חלוקת האחריות.
עוזי לנדאו: היו"ר עוזי לנדאו: מר קוסטליץ, אם תהיה מוכן, כדי לחדד יותר את השאלה או את הנקודה שהעלה המבקר, לומר מי אחראי על ביקורת הגבולות, לאיזה משרד שייכים האנשים היושבים ממש ומבצעים את העבודה של ביקורת הגבולות, מי האיש המתפעל את השדה ומי משלם לכל אחד מן המבצעים.
עוזי לנדאו: אבי קוסטליץ: תשובות קצרות, ואני אתן אחרי כן לעמיתיי להרחיב.
עוזי לנדאו: ברשותך, אדוני היושב-ראש, עוד מלה למבקר - הצדק בדבריך הוא מוחלט, על זה בוכה הנביא ועל זה התרענו וכבר היה תהליך.
עוזי לנדאו: הוא נעצר בתאריך שציינתי אותו.
עוזי לנדאו: אני מאד מקווה שבגלל התקופה שלא נוח לעשות עכשיו שינויים, בצדק, בתוך שנת 2000, בכל זאת יחזרו לקבוע אחריות אחת וסמכות אחת.
עוזי לנדאו: לשאלת אדוני היושב-ראש, האחריות החוקית השלטונית היא של משרד הפנים.
עוזי לנדאו: על-פי החלטת ממשלה, הואצלה אחריות הביצוע בפועל למשטרת ישראל, האנשים הם של משטרת ישראל, המחשב במשטרת ישראל - היא עושה את התפקיד מתוך כך שהטילו עליה.
עוזי לנדאו: אנחנו, על-פי החלטת הממשלה, משלמים את שכר הבקרים בקו הראשון, את אותם אלה שיושבים בדלפקים.
עוזי לנדאו: האחריות הכוללת לרמת השירות בנמל התעופה היא כמובן עלינו.
עוזי לנדאו: אני מבין כך - הבקרים שיושבים ומקלידים את הארבע דקות על המחשב, מקבלים את המשכורת מכם.
עוזי לנדאו: אבי קוסטליץ: לא.
עוזי לנדאו: אנחנו משלמים למשטרה.
עוזי לנדאו: היו"ר עוזי לנדאו: הם אנשים שכפופים ישירות למשטרה, שעושה את העבודה בעבור שר הפנים.
עוזי לנדאו: אבי קוסטליץ: עבור מדינת ישראל, כן.
עוזי לנדאו: היו"ר עוזי לנדאו: שקובע את הנהלים מבחינה מקצועית איך זה צריך להיעשות ומורה למשטרה איך לבנות את תכנית המחשב שלה כדי שהדברים יהיו כהלכה.
עוזי לנדאו: על תכנית המחשב הזו מוסיפה המשטרה את המקורות הנוספים של האינפורמציה שלה לגבי אנשים שונים שנכנסים ויוצאים.
עוזי לנדאו: המשטרה מקבלת מרשות שדות התעופה את שכר האנשים האלה ומשלמת להם.
עוזי לנדאו: אני הבנתי את זה נכון?
עוזי לנדאו: ניצב יעקב בורוסקי: את חלק מהדברים.
עוזי לנדאו: היו"ר עוזי לנדאו: אנחנו מיד נגיע לקטע של המשטרה עצמה, אבל אם אפשר בחזרה למנהל השדה עצמו.
עוזי לנדאו: שתי שאלות: אחת, מדוע לא תמיד העמדות מאויישות כאשר יש עומס גדול מאד של אנשים שמגיעים?
עוזי לנדאו: ישראל בן-חיים: האחריות על איוש העמדות היא על המשטרה.
עוזי לנדאו: אני, כמנהל השדה, אין לי שום סמכות להורות לאף אחד לאייש עמדה בשעה זו או אחרת.
עוזי לנדאו: אני מציע להם תכנית לאיוש דלפקים, אני נותן להם תכנית פעילות יומית, וזהו.
עוזי לנדאו: אין לי שום סמכות, ולכן אין על מה לדבר.
עוזי לנדאו: מבקר המדינה אליעזר גולדברג: אבל אדוני, ריב הסמכויות.
עוזי לנדאו: .. ישראל בן-חיים: אין ריב סמכויות.
עוזי לנדאו: אני רוצה את הסמכות.
עוזי לנדאו: בינתיים יש ריב.
עוזי לנדאו: אדוני רוצה את הסמכות, אבל בינתיים כנראה יש ריב סמכויות.
עוזי לנדאו: לא מעניין את האזרח שממתין - ואני חושב שהגענו כבר למצב שהיתה המתנה של למעלה משעתיים, או אפילו שעתיים וחצי.
עוזי לנדאו: היו הרבה מצבים כאלה.